

ประกาศองค์การบริหารส่วนตำบลทุ่งต่อ

เรื่อง การเปิดเผยข้อมูลงบประมาณขององค์กรปกครองส่วนท้องถิ่น

ตามแผนปฏิบัติการยกระดับค่าคะแนนดัชนีการรับรู้การทุจริต ครั้งที่ 1/2568 (แก้ไขเพิ่มเติม)

-------------------------------

ตามหนังสือกรมส่งเสริมการปกครองท้องถิ่นที่ มท 0808.2/ว 4001 ลงวันที่ 28 กันยายน 2566 เรื่อง การเปิดเผยข้อมูลงบประมาณขององค์กรปกครองส่วนท้องถิ่น ตามแผนปฏิบัติการยกระดับค่าคะแนนดัชนีการรับรู้การทุจริต และอาศัยอำนาจตามความในข้อ 97 แห่งระเบียบกระทรวงมหาดไทยว่าด้วยการรับเงิน การเบิกจ่ายเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 องค์การบริหารส่วนตำบลทุ่งต่อ ขอเผยแพร่ข้อมูลโครงการที่ใช้จ่ายจากเงินสะสมตามแบบเปิดเผยข้อมูลในรูปแบบสกุลไฟล์ word excel ควบคู่กับสกุลไฟล์ PDF ในเว็บไซต์ขององค์กรปกครองส่วนท้องถิ่นภายใน 30 วันนับถัดจากวันที่ได้รับอนุมัติให้ใช้จ่ายเงินสะสม ซึ่งสภาองค์การบริหารส่วนตำบลทุ่งต่อในคราวประชุมสภา สมัยสามัญ สมัยที่ 4 ครั้งที่ 2 ประจำปี พ.ศ. 2567 เมื่อวันที่ 12 ธันวาคม 2567 ได้อนุมัติให้ใช้จ่ายเงินสะสมประจำปีงบประมาณ พ.ศ.2568 ครั้งที่ 1 จำนวน 11 โครงการ รวมเป็นเงินทั้งสิ้น จำนวน 5,522,468.51 บาท (ห้าล้านห้าแสนสองหมื่นสองพันสี่ร้อยหกสิบแปดบาท ห้าสิบเอ็ดสตางค์) และในคราวการประชุมสภาองค์การบริหารส่วนตำบลทุ่งต่อ สมัยสามัญ สมัยแรก ครั้งที่ 2 ประจำปี พ.ศ. ๒๕68 เมื่อวันศุกร์ที่ 14 กุมภาพันธ์ พ.ศ. 2568 สภาองค์การบริหารส่วนตำบลทุ่งต่อ มีมติให้แก้ไขรายละเอียดโครงการบุกเบิกถนนสายควนทองแดง หมู่ที่ 1,6 ตำบลทุ่งต่อ อำเภอห้วยยอด จังหวัดตรัง จำนวน 1 โครงการ จำนวนเงินอนุมัติให้ใช้จ่ายเงินสะสมประจำปีงบประมาณ พ.ศ.2568 ครั้งที่ 1 ปรับลดลง คงเหลือรวมเป็นเงินจำนวน 5,507,468.51 บาท (ห้าล้านห้าแสนเจ็ดพันสี่ร้อยหกสิบแปดบาทห้าสิบเอ็ดสตางค์) ดังรายละเอียดแนบท้าย

เพื่อให้เป็นไปตามระเบียบและหนังสือสั่งการที่เกี่ยวข้อง จึงได้จัดทำการเปิดเผยข้อมูลงบประมาณขององค์กรปกครองส่วนท้องถิ่นตามแผนปฏิบัติการยกระดับค่าคะแนนดัชนีการรับรู้การทุจริตเพื่อให้ประชาชนทราบ

จึงประกาศมาเพื่อทราบโดยทั่วกัน

                              ประกาศ ณ วันที่ 14 กุมภาพันธ์ พ.ศ. ๒๕๖8

( นายสมัคร ตันกุลโรจน์ )

นายกองค์การบริหารส่วนตำบลทุ่งต่อ